Diari Oficial de la Generalitat Valenciana


Sumari del DOGV 2883, del 04-12-1996 (1996/840230)

DECRET 215/1996, de 26 de novembre, del Govern Valencià, pel qual s'integra el Col·legi d'Educació Especial Infanta Doña Elena en el Col·legi Públic General Moscardó, tots dos de la localitat d'Aspe.
-------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/26/215/dof/vci/html**

### Dades del document

Número de DOGV
:   2883

Data del DOGV
:   04-12-1996

Secció del DOGV
:   ALTRES DISPOSICIONS

Número del document
:   1996/840230


Data del document
:   26-11-1996

Organisme emissor
:   Conselleria de Cultura, Educació i Ciència

Tipus de document
:   Decret

DECRET 215/1996, de 26 de novembre, del Govern Valencià, pel qual s'integra el Col·legi d'Educació Especial Infanta Doña Elena en el Col·legi Públic General Moscardó, tots dos de la localitat d'Aspe.  
La Llei Orgànica 1/1990, de 3 d'octubre, d'Ordenació General del Sistema Educatiu, estableix que l'atenció a l'alumnat amb necessitats educatives especials es regirà pels principis de normalització i integració (article 36.3); que per a afavorir el millor desenvolupament d'aquests alumnes les administracions educatives competents garantiran la seua escolarització (article 37.2); i que aquesta solament tindrà lloc en unitats o centres d'educació especial quan les necessitats d'aquests alumnes no puguen ser ateses per un centre ordinari (article 37.3).  
El Col·legi d'Educació Especial Infanta Doña Elena, d'Aspe, es troba ubicat en un edifici cedit per l'Associació Protectora de la Infància Subnormal, amb deficiències en les seues infraestructures.  
Les necessitats de l'alumnat matriculat a l'esmentat centre específic d'Educació Especial poden ser ateses al Col·legi Públic General Moscardó, de la mateixa localitat, de manera que s'afavorisca el seu procés d'integració.  
Per això, vistes les propostes i informes emesos per la Direcció Territorial de Cultura, Educació i Ciència d'Alacant, i de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària Públics, aprovat pel Decret 188/1994, de 13 de setembre, del Govern Valencià, a proposta de la consellera de Cultura, Educació i Ciència i després de la deliberació prèvia del Govern Valencià, en la reunió del dia 26 de novembre de 1996,  
Decrete  
Article 1  
S'extingeix el Col·legi d'Educació Especial Infanta Doña Elena, (Codi 14393132), d'Aspe, i les seues unitats, llocs de treball, plantilla docent i alumnat s'integren en el Col·legi Públic General Moscardó, (codi 37235250), de la mateixa localitat.  
Article 2  
La composició resultant del Col·legi Públic General Moscardó, (codi 65187134), és la que s'especifica en l'annex.  
Article 3  
Als funcionaris docents amb destinació definitiva al Col·legi d'Educació Especial Infanta Doña Elena, (codi 63292691), se'ls respectarà la situació administrativa en què es troben i continuaran exercint, al centre docent en què s'integren, el mateix lloc de treball que ocupaven al centre extingit. De la mateixa manera hi quedarà integrat el personal laboral existent.  
El material i equipament del Col·legi d'Educació Especial Infanta Doña Elena s'incorporarà al Col·legi Públic General Moscardó.  
Disposició addicional  
Aquest decret s'inscriurà en el Registre de Centres Docents de la Comunitat Valenciana.  
Disposicions finals  
Primera  
S'autoritza la consellera de Cultura, Educació i Ciència perquè adopte totes les disposicions necessàries per al compliment del que estableix aquest decret i modifique, si s'escau, la composició del centre escolar que s'assenyala en l'annex.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits al començament del curs escolar 1996/1997.  
València, 26 de novembre de 1996  
El president de la Generalitat Valenciana  
EDUARDO ZAPLANA HERNÁNDEZ-SORO  
La consellera de Cultura, Educació i Ciència  
MARCELA MIRÓ PÉREZ  
Annex  
Municipi: Aspe  
Localitat: Aspe  
Codi: 50623983  
Denominació: Col·legi Públic General Moscardó  
Domicili: carrer del Baríton Almodóvar, 100  
Composició resultant:  
1. Unitats:  
- 3 unitats d'Educació Infantil.  
- 9 unitats d'EP/ESO/EGB.  
- 2 unitats d'Educació Especial.  
2. Llocs de treball:  
- 3 d'Educació Infantil, un dels quals en valencià.  
- 5 d'EGB, Cicle Inicial i Mitjà, dos dels quals en valencià.  
- 1 d'EGB, Filologia; Llengua Castellana i Anglès.  
- 1 d'EGB, Filologia; Llengua Castellana i Francès.  
- 1 d'EGB, Filologia; Valencià.  
- 1 d'EGB, Matemàtiques i Ciències de la Naturalesa.  
- 1 d'EGB, Ciències Socials, en valencià.  
- 1 d'EGB, Educació Física.  
- 1 d'Educació Musical.  
- 2 d'Educació Especial; Pedagogia Terapèutica.  
- 1 d'Educació Especial; Audició i Llenguatge.  
- 1 educador.


Còpia Permalink ELI